अधिकतर सॉफ्टवेयर इंजीनियर पदों के लिए बैचलर डिग्री की आवश्यकता होती है। कंप्यूटर साइंस में मेजर करना (majoring) सॉफ्टवेयर डिज़ाइन और सुधारने के लिए सबसे उपयोगी पृष्ठभूमि प्रदान करेगा। कई बार, इंटरव्यू करने वाले डेटा और ऐल्गरिदम (data & algorithm) पर केन्द्रित प्रश्न पूछेंगे, इसलिए पारंपरिक कंप्यूटर साइंस डिग्रियाँ आपको इसके लिए सबसे अच्छा तैयार करती हैं। तथापि, यह सीखने के लिए कि जिन सैद्धांतिक अवधारणाओं को आपने सीखा है उन्हें वास्तविक सॉफ्टवेयर लिखने के अभ्यास में कैसे लागू किया जा सकता है, आपको क्लासरूम के अलावा सॉफ्टवेयर लिखने में काफ़ी समय बिताने की आवश्यकता होगी। एक एसोसिएट की डिग्री के आधार पर या केवल अपने सीखे अनुभव के आधार पर काम पा जाना भी संभव है। इस राह पर चलते हुये, आपके पास गिटहब (Github) जैसी वेबसाइट पर अपने कौशल का प्रदर्शन करने वाली पूर्ण और फ़ंक्शनल (functional) परियोजनाओं का एक अच्छा संग्रह होना चाहिए। यदि आपके पास अपनी खुद की अवधारणा नहीं भी है तो आप निश्चित और नई सुविधाओं में योगदान करने के लिए ओपन सोर्स प्रोजेक्ट्स को भी लक्षित कर सकते हैं। ओपेन सोर्स का अर्थ है कि सॉफ़्टवेयर के एक भाग के लिए कोड (सोर्स) सार्वजनिक रूप से देखने के लिए (खुला) है। अक्सर, यह किसी को भी परियोजना के लिए कोड देने की अनुमति देता है, परियोजना रखरखाव करनेवालों की मंज़ूरी बाद में लेनी पड़ती है। जब आप अपने कौशल को स्थापित कर लेंगे तब ऐसा ओपेन सोर्स प्रोजेक्ट ढूंढना, जिसमें डेवलपर्स समुदाय आपका स्वागत करे, आपके कौशल-विकास की गति को तेज़ कर सकता है। यदि आप अभी भी स्कूल ग्रेड में हैं, तो भी आप अपने को  प्रोग्रामिंग सिखा कर अच्छी बढ़त दे सकते हैं।  सॉफ्टवेयर इंजीनियरिंग केवल कोडिंग पर केंद्रित नहीं है, लेकिन आपको कम से कम कुछ भाषाओं को जानने की आवश्यकता होगी, और वे कैसे काम करती हैं इसकी गहरी समझ भी होनी चाहिए। इस बारे में कोई एकमत नहीं है कि कौन सी भाषाएं अधिक उपयोगी हैं, लेकिन ये सभी लोकप्रिय विकल्प हैं:  पाइथन रूबी जावा स्क्रिप्ट सी # जावा सी++   ध्यान रखें कि कुछ भाषाएं दूसरों की तुलना में कुछ समस्याओं को हल करने के लिए बेहतर हो सकती हैं। परंतु कोई भी भाषा, किसी अन्य से बेहतर नहीं है। कोई भी भाषा, किसी अन्य की तुलना में निष्पक्ष रूप से आसान नहीं है। अधिकांश भाषाओं को दिमाग में कुछ प्रकार की समस्याओं को रख कर, जो कि उन्हें हल करने में तो बेहतर होती हैं मगर दूसरों को हल करने के लिए कमज़ोर। परीक्षण करके अपनी शैली को तय करें। सबसे पहले, केवल एक भाषा में चल रहे अधिकांश बुनियादी कार्यक्रमों को प्राप्त करने पर ध्यान केंद्रित करें। एक बार जब आप एक के साथ सहज हो जाएँ, तो दूसरी के साथ प्रयोग करना शुरू करें। सभी भाषाओं को सीखने की कोई ज़रूरत नहीं है। अपने लिए एक जगह बनाएँ और उसी में अद्भुत बनें! युवाओं के लिए, मैसाचुसेट्स इंस्टीट्यूट ऑफ़ टेक्नोलॉजी (Massachusetts Institute of Technology, MIT) ने वेबसाइट और प्रोग्रामिंग टूल स्क्रैच (Scratch) बनाया। यह टूल भयभीत करने वाले टेक्स्ट के बजाय दृश्य संकेतों का उपयोग करके प्रोग्रामिंग अवधारणाओं को सिखाता है। यह उन वयस्कों के लिए भी उपयोगी है जो अमूर्त अवधारणाओं और पाठ के बजाय दृश्य संकेतों पर ध्यान केंद्रित करने में अधिक सहज महसूस करेंगे। "ऐल्गरिदम" का साधारण सा मतलब होता है किसी समस्या के समाधान के लिए एक फॉर्मूला या प्रक्रिया। सामान्य उदाहरण दो बिंदुओं के बीच सबसे छोटी दूरी के लिए पथ खोजना है, डेटा के एक बड़े सेट में डेटा की एक विशिष्ट वस्तु खोजने के लिए खोज करना, और किसी विशेष क्रम में डेटा व्यवस्थित करने के लिए छंटाई करना। "डेटा संरचना" कुछ समस्याओं को हल करने के लिए आसान बनाने हेतु डेटा व्यवस्थित करने का एक निश्चित तरीक़ा होता है। सामान्य उदाहरण, ऐसी व्यूह रचना होते हैं जिनमें किसी क्रम के अनुसार एक के बाद एक डेटा के आइटम और हैश टेबल होते हैं जो किसी सूची में स्थिति के बजाए किसी "कुंजी" द्वारा डेटा संग्रहीत करते हैं। सॉफ़्टवेयर इंजीनियर बनने के बाद अपना सर्वश्रेष्ठ प्रदर्शन करने के लिए अपने कौशल को विकसित करते रहने और बनाए रखने पर ध्यान केंद्रित करें।   गणित का अध्ययन करें (वैकल्पिक): गणित किसी भी कंप्यूटर साइंस प्रमुख का हिस्सा होगा, और कई ऐल्गरिदम और डेटा संरचना ज्ञान गणित से ही उत्पन्न होते हैं। हालांकि यह अनिवार्य नहीं है, परंतु गणित में मज़बूत पृष्ठभूमि होने से आपको नए ऐल्गरिदम का विश्लेषण और डिज़ाइन करने के लिए अधिक मज़बूत कोर (core) कौशल मिलेंगे। यदि आपका लक्ष्य वह कंपनियां हैं जो अत्याधुनिक अनुसंधान और विकास करती हैं, तो गणित आवश्यक होगा। यदि आप एक आरामदेह कॉर्पोरेट नौकरी चाहते हैं, तो आप उच्च स्तर के गणित पर बस नज़र डाल कर छोड़ सकते हैं। डिसक्रीट गणित, अध्ययन का उसी तरह का एक विशेष उपयोगी क्षेत्र है, जैसा कि कोई भी गणित पाठ्यक्रम जिसमें सॉफ़्टवेयर शामिल है। शैक्षणिक प्रणाली अक्सर आउटडेटेड (outdated) होती है। सॉफ़्टवेयर की तुलना में पाठ्यपुस्तकों का संशोधन धीमे होता है। शैक्षणिक संस्थान, सैद्धांतिक अवधारणाओं और सोचने के तरीके देते हैं जो आपकी सफलता के लिए महत्वपूर्ण हो सकते हैं, और इसलिए उन्हें छोड़ नहीं देना चाहिए। तथापि, आपको भुगतान इस बात का किया जाएगा कि आप वास्तविक दुनिया के सॉफ्टवेयर पर सिद्धांत लागू करने में कितने सक्षम होंगे। यही वह जगह है जहां आपकी अतिरिक्त पढ़ाई की बात आती है।  स्टैकओवरफ़्लो (StackOverflow) को देखिये। स्टैकओवरफ़्लो  डेवलपर्स के लिए एक प्रश्नोत्तर वेबसाइट है। आप वह तकनीक, समस्या-स्थल या भाषा पहचानने के लिए टैग द्वारा खोज सकते हैं, जिसमें आप सुधार करना चाहते हैं। दूसरों के उत्तरों को देखकर आपको यह अंतर्दृष्टि मिलेगी कि इंजीनियर समस्याओं को कैसे हल करते हैं। ज्ञानपूर्ण समाधानों को बुकमार्क करने से आपको अपनी समस्या सुलझाने की टूलकिट बनाने में भी मदद मिलेगी। कोडिंग के लिए अभ्यास साइटों का प्रयोग करें। कोडवार्स (CodeWars) और कोडिनगेम (CodinGame) जैसी साइटें आपके कौशल के परीक्षण के लिए हज़ारों समस्याएं प्रदान करती हैं। प्रेरित करने, संपर्क विकसित करने, और अपनी शिक्षा को कहाँ केन्द्रित करना चाहिए इसके मार्गदर्शन के लिए एक वास्तविक समुदाय खोजें। मीटअप (MeetUp) जैसी साइटें सॉफ़्टवेयर इंजीनियरों को ढूंढने और व्यवसाय के बारे में और जानने के लिए बहुत अच्छी जगह हो सकती हैं। यदि आपको सामान्य इंजीनियरिंग मीटअप्स खोजने में परेशानी है, तो विशिष्ट भाषाओं या तकनीकों पर ध्यान केंद्रित करने का प्रयास करें। साथ ही, सोशल मीडिया साइट्स भी देखें। अपने कौशल में सुधार करने का सबसे अच्छा तरीक़ा उनका उपयोग करना है। परियोजनाएं चाहे व्यावसायिक हों या व्यक्तिगत, सॉफ्टवेयर की डिज़ाइनिंग और कोडिंग आपको बहुत कुछ सिखाएँगे। कई नियोक्ताओं के लिए, पाई गई उपलब्धियां, जीपीए या सैद्धांतिक ज्ञान से अधिक अर्थपूर्ण होती हैं। जब तक आप अपने द्वारा बनाए गए सॉफ़्टवेयर से पैसे कमाने की योजना नहीं बनाते, इसे ऑनलाइन रख दीजिये! संभावित नियोक्ताओं को अपनी बनाई परियोजनाओं को देखने की अनुमति देने और उन्हें कोड दे देने से उन्हें आपके कौशल के आकलन का अवसर मिलता है। यह आपके कौशल में सुधार करने में मदद करने के लिए फ़ीडबैक प्राप्त करने का भी एक बढ़िया तरीक़ा है। कई सॉफ़्टवेयर इंजीनियर छात्र अपना अध्ययन पूरा करते समय इंटर्न के रूप में काम करते हैं। संभावित नियोक्ताओं के साथ व्यावहारिक प्रशिक्षण और नेटवर्क बनाने करने का यह एक उत्कृष्ट तरीक़ा हो सकता है। जॉब पोस्टिंग वेबसाइटों और नेटवर्किंग के माध्यम से इंटर्नशिप के अवसरों की तलाश करें। सॉफ़्टवेयर इंजीनियरिंग तेज़ी से बढ़ता हुआ क्षेत्र है। इसमें तत्काल रोज़गार का अच्छा मौक़ा है, हालांकि आप प्रोग्रामर के रूप में शुरू कर, सॉफ़्टवेयर विकास के लिए अपना रास्ता बना सकते हैं। अपनी डिग्री से पहले खोज आरंभ कर दें:   कॉलेज अक्सर अपने पूर्व छात्रों की काम पाने में मदद करते हैं। नौकरी के अवसर खोजने के लिए अपने प्रोफ़ेसरों, विभाग के स्टाफ़, और कैरियर सेवाओं के कार्यालय से बात करें। नेटवर्किंग के माध्यम से नौकरियों का एक बड़ा प्रतिशत उपलब्ध होता है।  अपने व्यक्तिगत संपर्कों का प्रयोग करें, और उस क्षेत्र के लोगों से कैरियर मीटअप्स (meetups) और सम्मेलनों के माध्यम से मिलें। नियमित रूप से जॉब सर्च वेबसाइटों की जांच करें। प्रोफ़ाइल बनाएं और व्यावसायिक साइटों पर अपना रेज़्यूमे पोस्ट करें और नेटवर्किंग के साथ-साथ नौकरी के आवेदन पत्रों के लिए उनका उपयोग करें। सॉफ़्टवेयर उद्योग निरंतर परिवर्तनशील है। अपने ज्ञान और व्यावहारिक कौशल में सुधार करते रहें, और आपके पास अपने कैरियर की दिशा को आकार देने की कई संभावनाएं होंगी। नौकरी की संभावनाओं को बेहतर बनाने के कुछ तरीके यहां दिए गए हैं:  नेटवर्किंग अवसरों के लिए किसी व्यावसायिक संगठन से जुड़ें। यदि आपका इरादा इस क्षेत्र में लंबे समय तक रहने का है, तो मास्टर्स डिग्री लेने की सोचिए। हालांकि अधिकांश पदों के लिए इसकी आवश्यकता नहीं है, मास्टर्स डिग्री, उद्योग नेतृत्व, प्रबंधन स्थिति, या एम्बेडेड (embedded) सॉफ़्टवेयर में काम करने की संभावनाओं को बहुत बेहतर बना देती है। मास्टर्स डिग्री आपको अपने कैरियर के शुरुआती वेतन में एकाएक वृद्धि भी दे सकती है। प्रमाणीकरण कुछ उप-क्षेत्रों और क्षेत्रों में उपयोगी हो सकता है, लेकिन दूसरों में आपकी वांछनीयता को कम कर सकता है। इनमें से किसी भी एक कार्यक्रम में नामांकन कराने से पहले अपने क्षेत्र के दूसरे विशेषज्ञ इंजीनियरों से बात करें। अक्सर, पारंपरिक कॉर्पोरेट वातावरण में प्रमाण पत्र आवश्यक होते हैं, लेकिन स्टार्ट-अप और अत्यधिक प्रगतिशील कंपनियां उन्हें समय की बर्बादी समझ सकते  हैं। हालांकि, हमेशा अपवाद तो होते ही हैं। कुछ देश प्रमाण पत्र भी अलग-अलग तरह से  देखते हैं, इसलिए सॉफ़्टवेयर इंजीनियरों से जुड़ने की कोशिश करें और समझें कि आपके क्षेत्र में उद्योग कैसे संचालित होता है।
Earn a degree in computer science or a related field. Begin programming. Study data structures and algorithms. Supplement your studies. Build software. Seek an internship. Find job opportunities. Consider your career goals.